id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms it nl id id pl id id id id id id ms ms id eo id eo id ms sl ms ms id fi it fr ms it fr en id id ms ms ms id ms id id id id ms ms ms ms sv ms ms id ms id en id id ms id id id ms id id id id id ms id id id id tr id id id id ms ms en en en en en en id id id id id en id id jv ms id id it es id id en id ms ms ms ms ms ms
Tahap Menopause Wanita Ada 3 Fasa: Jom Fahami Setiap Peringkatnya!
Bulan Kesedaran Kanser Payudara Sedunia
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ada 3 Tahap Menopaus Wanita, Ketahui Bezanya Agar Anda Lebih Bersedia!
Ditulis oleh Fatin Zahra Disemak pada 2 minggu lalu
Disemak secara perubatan oleh Dr. Joseph Tan
Menopaus merupakan satu fasa normal bagi wanita – semua kaum Hawa pasti akan mengalaminya. Walau bagaimanapun, masih ramai yang tidak pasti mengenai umur menopause wanita. Malah, ada juga yang tidak tahu mengenai 3 tahap menopause yang berbeza!
Menopaus berlaku apabila wanita berhenti datang haid. Manakala, perimenopaus pula bermaksud ‘sekitar menopaus’. Ia merupakan satu tempoh masa di mana wanita akan mengalami perubahan tertentu sebelum benar-benar mencecah fasa putus haid.
Kadangkala, pramenopaus dan perimenopaus digunakan untuk menerangkan tahap menopause yang sama. Walau bagaimanapun, kedua-dua terma ini sebenarnya mempunyai makna yang berbeza.
Ketika pramenopaus, wanita tidak mengalami sebarang simptom perimenopaus atau menopaus. Pada waktu ini, wanita masih lagi subur dan berada dalam usia reproduktif.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Masih keliru mengenai tahap menopause dan cara untuk membezakannya? Jangan risau, kami akan terangkan lebih lanjut mengenainya dalam artikel di bawah.
Untuk mendapatkan lebih banyak info tentang Kesihatan Wanita, sila dapatkannya di sini.
3 fasa menopause yang berbeza, apa yang anda perlu tahu?
Seorang wanita dikatakan telah menopaus apabila dia tidak datang haid selama 12 bulan berturut-turut tanpa sebab lain. Wanita yang mengalami menopaus mempunyai tahap estrogen dan hormon lain yang lebih rendah.
Kaum Hawa tidak perlu takut dengan menopaus. Ia merupakan satu proses yang normal, semula jadi dan akan berlaku kepada semua wanita.
Kebanyakan wanita akan alami menopaus ketika berusia 40 hingga 58 tahun. Namun, usia purata adalah 51 tahun.
Sebarang perubahan yang membawa kepada menopaus akan berlaku secara perlahan-lahan.
Pada waktu ini, tahap hormon estrogen wanita tidak teratur. Ia akan meningkat dan menurun tanpa sebab. Perubahan hormon ini akan menyebabkan gangguan pada kitaran haid wanita.
Inilah masanya wanita dikatakan sedang mengalami perimenopaus. Malah, tempoh masa perubahan ini mungkin berlangsung selama 4 hingga 8 tahun sebelum menopaus yang sebenar berlaku.
Sebagai panduan, kami terangkan secara lebih lanjut di bawah:
Tahap menopause 1: Pramenopaus
Wanita yang dikatakan mengalami pramenopaus tidak akan berdepan sebarang simptom.
Malah, maksud pramenopaus sendiri ialah ‘sebelum menopaus’. Pada fasa ini, wanita dikatakan sedang berada dalam tempoh reproduktif dan boleh melahirkan anak.
Ketika pramenopaus, tidak ada sebarang perubahan yang boleh dilihat pada badan wanita.
Walau bagaimanapun, perubahan hormon mungkin akan berlaku secara perlahan-lahan sehingga akhirnya wanita mencecah perimenopaus.
Tahap menopause 2: Perimenopaus
Perimenopaus berlaku ketika wanita berusia 40 tahun ke atas. Perubahan yang paling ketara ialah munculnya simptom-simptom yang berlaku disebabkan penurunan hormon estrogen dan hormon seks lain.
Simptom perimenopaus berbeza mengikut individu. Namun, kebanyakannya akan mengalami sekurang-kurangnya satu daripada simptom di bawah:
Masalah haid tidak teratur atau tidak datang haid.
Haid yang lebih berat atau lebih ringan daripada biasa.
Muka dan badan yang rasa panas secara tiba-tiba (hot flashes).
Masalah membuang air kecil.
Simptom perimenopaus selalunya hampir sama dengan simptom menopaus.
Walau bagaimanapun, simptom ini akan menjadi semakin teruk apabila usia wanita makin bertambah.
Tempoh perimenopaus adalah sekitar 4 hingga 8 tahun. Ketika ini, hormon estrogen akan berkurangan secara perlahan-lahan.
Wanita masih boleh mengandung ketika perimenopause. Walau bagaimanapun, kehamilan ini mungkin lebih sukar jika dibandingkan dengan kehamilan yang berlaku ketika wanita masih lagi muda.
Kaum Hawa, Kenali 5 Tanda Awal Anda Sedang Alami Fasa Perimenopause!
Hilang Minat Melakukan Seks Salah Satu Petanda Menopause, Periksa 4 Tanda Lain!
Tahap menopause 3: Menopaus
Umur menopause wanita selalunya adalah di antara 45 hingga 55 tahun. Walau bagaimanapun, ada wanita yang alami menopaus seawal usia 30 hingga 40 tahun.
Namun, menurut The Global Library of Women’s Medicine, usia purata ialah 51 tahun.
Secara normal, wanita tidak akan alami menopaus secara tiba-tiba. Simptom juga akan datang secara perlahan-lahan.
Tahap menopause yang berbeza juga menandakan bahawa perubahan ini akan berlaku secara perlahan-lahan dan bukannya dengan mengejut.
Tanda dan simptom menopaus mungkin berbeza mengikut wanita. Namun, kebanyakannya akan mengalami masalah haid yang tidak teratur sebelum period benar-benar terhenti. Ini merupakan sesuatu yang normal.
Walau bagaimanapun, masih ada kemungkinan untuk wanita hamil walaupun haid mereka tidak teratur. Jadi, wanita masih perlu berhati-hati dan kekal melakukan seks selamat.
Ada banyak terma yang menandakan perubahan dalam sistem reproduktif wanita.
Walaupun ia mengelirukan, wanita perlu faham tentang perbezaan antara menopaus, perimenopaus dan pramenopaus supaya mereka lebih bersedia pada masa hadapan. Umur menopause wanita juga berbeza. Sama jugalah dengan simptom yang dialami.
Jika anda mengalami simptom perimenopause atau menopaus yang serius, jangan malu untuk berjumpa doktor. Kadangkala, simptom yang abnormal mungkin menandakan penyakit lain.
Dapatkan pemeriksaan doktor secepat mungkin dan jangan biarkan simptom menopaus mengganggu perjalanan hari anda.
Hello Health Group tidak menawarkan nasihat perubatan, diagnosis atau rawatan.
Menopause. https://www.mayoclinic.org/diseases-conditions/menopause/symptoms-causes/syc-20353397. Accessed on March 30, 2022.
Perimenopause. https://my.clevelandclinic.org/health/diseases/21608-perimenopause. Accessed on March 30, 2022.
Perimenopause. https://www.hopkinsmedicine.org/health/conditions-and-diseases/perimenopause. Accessed on March 30, 2022.
Perimenopause. https://www.mayoclinic.org/diseases-conditions/perimenopause/symptoms-causes/syc-20354666. Accessed on March 30, 2022.
Perimenopause: Rocky road to menopause. https://www.health.harvard.edu/womens-health/perimenopause-rocky-road-to-menopause. Accessed on March 30, 2022.
What Is Menopause? https://www.nia.nih.gov/health/what-menopause. Accessed on March 30, 2022.
Wanita Hampir Menopaus Selalu Rasa Sakit Dada? Ini Petanda Masalah Jantung!
Ada Pro Dan Kontra Jika Lewat Menopaus, Setiap Wanita Harus Ambil Peduli!
Ditulis oleh Fatin Zahra Disemak pada 2 minggu lalu
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.